CELEX: 32016R0613
Language: mt
Date: 2016-04-19 00:00:00
Title: Regolament ta' Implimentazzjoni tal-Kummissjoni (UE) 2016/613 tad-19 ta' April 2016 dwar il-klassifikazzjoni ta' ċerti oġġetti fin-Nomenklatura Magħquda

21.4.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 105/8
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/613
      tad-19 ta' April 2016
      dwar il-klassifikazzjoni ta' ċerti oġġetti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, parzjalment jew kollha kemm hi fuqha, jew li żżid xi subdiviżjoni addizzjonali magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi previst li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament u li ma tikkonformax ma' dan ir-Regolament tkun tista' tibqa' tiġi invokata mid-detentur, għal ċertu perjodu, skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
               
            
                  (5)
               
               
                  Il-miżuri stipulati f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      L-oġġetti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tkunx konformi ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur minn meta jidħol fis-seħħ dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-19 ta' April 2016.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett (l-hekk imsejjaħ “riġel tal-moniter”) magħmul mill-aluminju, li jikkonsisti f'żewġ riġlejn, ġogi mobbli, u agganċament f'kull tarf tal-oġġett.
                     Huwa ddisinjat biex jitwaħħal mal-ħajt, ma' skrivanija jew ma' rejl fuq naħa waħda u ma' moniter fuq in-naħa l-oħra.
                     L-oġġett jippermetti li jiġu aġġustati l-għoli/il-wisa'/il-fond tal-moniter li jkun imwaħħal miegħu. Il-moniter jista' jiġi mċaqlaq fid-direzzjonijiet kollha skont kif jixtieq l-utent. Fl-istess ħin il-kejbils ikunu jistgħu jinħbew b'mod ordinat fl-oġġett.
                     Dan l-oġġett jista' wkoll jiġi adattat biex jintuża ma' tablets, telefowns, eċċ.
                     
                         (*) Ara l-istampa
                  
                  
                     7616 99 90 
                  
                  
                     Il-klassifikazzjoni hija ddeterminata bir-regoli ġenerali 1 u 6 għall-interpretazzjoni tan-Nomenklatura Magħquda, u bil-kliem tal-kodiċi NM 7616 , 7616 99  u 7616 99 90 .
                     Il-klassifikazzjoni taħt l-intestatura 8428  bħala makkinarju għall-irfigħ, immaniġġar, tagħbija jew ħatt hija eskluża minħabba li l-għan prinċipali tal-oġġett huwa li jiżgura li t-tagħmir imwaħħal mar-riġel jintuża b'mod vantaġġuż minn perspettiva ergonomika. L-apparat imwaħħal mar-riġel mhuwiex trattat skont it-tifsira tal-intestatura 8428  (ara wkoll in-Noti ta' Spjegazzjoni tas-Sistema Armonizzata (HSEN) għall-intestatura 8428 ).
                     Billi diversi tipi ta' apparat jistgħu jitwaħħlu mal-oġġett, hija eskluża wkoll il-klassifikazzjoni taħt l-intestatura 8473 , bħala partijiet u aċċessorji tajbin biss u prinċipalment għal użu ma' magni ta' titli 8469  sa 8472 .
                     Billi l-oġġett ma jwettaq l-ebda funzjoni b'mod distint u indipendenti minn kull magna jew apparat ieħor imwaħħal miegħu, hija eskluża wkoll il-klassifikazzjoni taħt l-intestatura 8479 , bħala apparat mekkaniku ieħor b'funzjonijiet individwali (ara wkoll l-HSEN għall-intestatura 8479 , it-tielet paragrafu, (A)).
                     Għaldaqstant, l-oġġett għandu jiġi kklassifikat taħt il-kodiċi NM 7616 99 90 , bħal oġġetti oħrajn tal-aluminju.
                  
               
            (*)  L-istampa għandha tintuża biss għal raġunijiet ta' informazzjoni.